నిజామాబాదు జిల్లా
నిజామాబాద్ జిల్లా తెలంగాణా రాష్ట్రంలోని 31 జిల్లాలలో ఒకటి.
నిజామాబాద్ నగరము ఈ జిల్లా ముఖ్య పట్టణము. నిజామాబాద్ను పూర్వము "ఇందూరు" మరియు "ఇంద్రపురి" అని పిలిచేవారు. బోధన్, కామారెడ్డి, ఆర్మూరు ఇతర ప్రధాన నగరములు. నిజామాబాదు నగరం హైదరాబాదు, వరంగల్ తరువాత తెలంగాణాలో 3వ అతిపెద్ద నగరం.
తానాఖుర్ద్
నిజామాబాదు నగరానికి 5 కి.మీ. దూరంలో ఉన్న ఈ గ్రామం అసలు పేరు "ఠానాఖుర్ద్". నిజాముల కాలంలో ఇక్కడ పోలీసుస్టేషను ఉండేది. అందువలన ఆ పేరు వచ్చింది. ఈ గ్రామం మొదట బోర్గాం (పి) గ్రామ పంచాయతీ పరిధిలో ఉండేది. 1978 లో విడిపోయి ప్రత్యేక పంచాయతీగా ఆవిర్భవించింది.